wickkiey/tamil-wikipedia-chunked huggingface dataset:
# இராம. கி

## கல்வியும் பணியும்

இவர் கல்லூரியில் கல்வி கற்கும் காலம் முதலே தமிழ் மொழியில் ஆர்வம் கொண்டவர். கதை, கட்டுரை, நாடகம், ஓவியம், மரபுப் பாக்கள் எனத் தமிழ் மொழி சார்ந்த விடயங்களில் கல்லூரியில் விதப்பானவர் எனப் பெயர் பெற்றவர். வேதிப் பொறியியலில் முது நுட்பவியல் படித்து, வேதிப் பொறிஞர், ஆய்வாளர், நிர்வாகி, தொழிற் கட்டுமானர் எனப் பல்வேறு பணியாற்றியவர். “யூரியா நுட்பியல்” பற்றி ஆய்வுப் பட்டம் பெற்ற ஒரே இந்தியர் எனும் வரலாற்றுப் பெருமைக்கும் உரியவர். 36 ஆண்டுகாலம் உரம் (fertilizer), வேதியியல் (chemical), பாறைவேதியியல் (Petrochemical) போன்ற தொழிற்துறைகளில் பணியாற்றியுள்ளார். 5000 பேருக்கு மேல் வழிநடத்தி 3500 கோடி பெறுமானமுள்ள ஒரு பாறைவேதியற் புறத்திட்டத்தை (Petrochemical Project) நிர்வாக நெறியாளனாய் (Managing Project) செயற்படுத்தியவர். பல்வேறு நிர்வாகப் பணிகளிற் பங்காற்றிய இவர் இசுபிக் பெட்ரொகெமிக்கல் நிறுவனத்தின் நிர்வாகத் திட்ட நெறியாளராய் (Project Director), 2008 இல் ஓய்வு பெற்றார். பலநாடுகளில் பணியாற்றிப் பின் 1985ம் ஆண்டு மீண்டும் இந்தியாவுக்குத் திரும்பினார். பின்னர் வேதி நிறுவன ஆய்வுகளில் பங்காற்றிய இவர் தமிழ் மொழியின் மீது கொண்ட பற்றினால் 1997ம் ஆண்டிலிருந்து தமிழ் மொழி சார்ந்த பணிகளை இணையத்தில் முன்னெடுத்தார். தமிழ் இலக்கியம், பாவியல், மொழியியல், சொற்பிறப்பியல், வரலாறு ஆகிய துறைகளில் ஆர்வம் கொண்டவர். இவை தொடர்பான ஆக்கங்கள் இணையத் தளங்களிலும் இவரது வலைப்பதிவிலும் காணக்கிடைக்கின்றன.
# இராம. கி

## தமிழ் இணையம்

இணையத்தில் தமிழ் வரவேண்டும் என்று பாடுபட்ட தமிழறிஞர்களில் இவரது பங்கு குறிப்பிடத்தக்கது. தமிழ்க் கணிமையில் கிட்டத்தட்ட 25 ஆண்டுக்கும் மேலான பட்டறிவு பெற்றவர். இணையத்தில் தமிழ்க்கணிமை, தமிழ்வளர்ச்சி பற்றிப் பெரிதும் அறியப்பட்டவர். இணையத்தில் மொழிவளர்ச்சி, ஒருங்குறி, தமிழ்ச் சொற்பிறப்பாய்வு போன்ற விடயங்களில் முன்முனைப்புடன் செயற்பட்டுவருபவர். வளவு எனும் தனது வலைப்பதிவில் 2003ம் ஆண்டு முதல் இவை தொடர்பாகத் தொடர்ந்து எழுதியும் வருகிறார். இணையத்தில் மொழிவளர்ச்சி பற்றி அறிய விழையும் பலரும் அடிக்கடி வலம் வரும் தமிழ் வலைப்பதிவு இது. இணையத்தில் இன்று புழங்கும் பல அருமையான தமிழ்க் கலைச்சொற்கள் உருவாக முன்முனைப்பாக நின்று பங்களித்து வருபவர். மொழியியல் அடிப்படையில் தமிழ் நடை குறித்த இவரது வழிகாட்டல்கள், பங்களிப்புகள் குறிப்பிடத்தக்கவை. மேலும் மொழியியல், தமிழின் வரலாறு, தமிழ் நடை, தமிழின் தொன்மை போன்றவை தொடர்பாகத் தமிழறிஞர்கள், கல்விமான்கள், அறிவியலாளர்கள், பேராசிரியர்கள், மொழியார்வலர்கள் உடன் இணைந்து "தமிழ்.நெட்", "தமிழ்-உலகம்", "அகத்தியர்", சந்தவசந்தம்", "பிகேகே", மற்றும் "தமிழ்மன்றம்" போன்ற இணையக் குழுமங்களிலும் முனைப்புடன் எழுதியும் விவாதித்தும் வருபவர் ஆவார். அத்துடன் தமிழ் விக்சனரி குழுமத்திலும் பயனர்கள் கோரும் சொற்களுக்கான கலைச்சொல்லாக்கப் பணியிலும் ஆரம்ப காலம் முதல் உதவி வருபவர்களில் ஒருவராவார்.
# இராம. கி

## கலைச்சொல்லாக்கம்

தமிழ் இணைய வரலாற்றில் இவர் உருவாக்கிய கலைச்சொற்களில் நூற்றுக்கணக்கானவை இன்று இணையம் முழுதும் புழங்கும் சொற்களாக நிலை பெற்றவையாகும். அத்துடன் கலைச்சொல்லாக்கங்களின் போது தமிழின் வேர்ச்சொல்லின் வழியே சொற்களை உருவாக்குவதன் அவசியத்தையும் வலியுறுத்தி வருபவராகும். ஆங்கிலம் தோன்றுவதற்கு முன்னரே கிரேக்கம், இலத்தீன் போன்ற ஐரோப்பிய மொழிகளில் தமிழ் மொழியின் செல்வாக்குள்ளது என்பதையும், ஐரோப்பிய மொழிச் சொற்களுக்கும் தமிழுக்கு இடையிலான தொடர்பு ஆராயப்பட வேண்டிய ஒன்று என்பதும் இவருடைய வாதங்களில் தென்படும் கருத்தாகும்.
# இராம. கி

## தமிழ் எழுத்து மாற்றம்

தமிழுலகில் சிலரால் முன்வைக்கப்பட்ட உகர ஊகாரச் சீர்திருத்தம், கிரந்த ஒருங்குறியில் தமிழ் எழுத்துச் சேர்ப்பு போன்ற மாற்றங்கள் தமிழ் மொழிக்கு தீங்கானது என்றெடுத்துரைத்த இவர், அதனைக் கடுமையாக எதிர்த்துத் தடுப்பதிலும், தமிழ் வலைப்பதிவுலகில் விழிப்புணர்வை ஏற்படுத்தியதிலும் இவரது பங்கு இருந்தது.
# இராம. கி

## எழுதிய நூல்கள்

இவர் எழுதிய சிலம்பின் காலம் எனும் ஆய்வு நூல் 2011ம் ஆண்டு வெளியானது.
# கிறிஸ்து பிறப்புக் காலம்

**கிறிஸ்து பிறப்புக் காலம்** அல்லது **கிறிஸ்துமசுக் காலம்** என்பது கிறித்தவ திருச்சபைகளில் கடைப்பிடிக்கப்படுகின்ற திருவழிபாட்டுக் காலங்களுள் ஒன்றாகும். பெறும்பான்மையான கிறிஸ்துவப் பிரிவுகளில் இக்காலம் கிறிஸ்து பிறப்பு பெருவிழாவின் முந்தைய நாளில் துவங்கி திருக்காட்சிப் பெருவிழா வரை உள்ள பன்னிரெண்டு நாட்கள் கொண்டாடப்படுகின்றது. ஆதலால் இக்காலமானது கிறிஸ்துமசு கெரொல்களில் *கிறிஸ்துமசின் பன்னிரெண்டு நாட்கள்* (Twelve Days of Christmas) என அழைக்கப்படுகின்றது.  
1970 முதல் நடைமுறைக்கு வந்த கத்தோலிக்க திருச்சபையின் திருப்பலி புத்தகம் மற்றும் திருப்புகழ் மாலையில் கிறிஸ்து பிறப்பு பெருவிழாவின் முந்தைய நாளிலிருந்து ஆண்டவரின் திருமுழுக்கு விழா முடிய கிறிஸ்து பிறப்புக் காலம் என வரையறுக்கப்பட்டுள்ளது.  
பல சீர்திருத்தத் திருச்சபையினர் இப்பண்ணிரெண்டு நாட்களோடு சேர்த்து திருக்காட்சிப் பெருவிழா முதல் ஆண்டவரைக் காணிக்கையாக அர்ப்பணித்தல் விழா (பெப்ரவரி 2) முடிய 40 நாட்களையும் கிறிஸ்துமசுக் காலமாகக் கொண்டாடுகின்றனர்.  
இக்கலத்தில் கிறித்தவர்கள் தங்களின் வீடுகளையும் ஆலயங்கலையும் கிறிஸ்துமசு மரம், கிறிஸ்துமசு குடில், பெத்லகேமின் விண்மீனைக் குறிக்க அட்டை விண்மீன் முதலியவைகளைக்கொண்டு அலங்கரிப்பர்.
# அகத்தி

**அகத்தி** என்னும் சிறுமரம் தாவரவியலில் (நிலைத்திணை இயலில்) செஸ்பேனியா (Sesbania) இனத்தைச் சேர்ந்ததாகும். இதன் தாவரவியல் பெயர் *செஸ்பேனியா கிராண்டிஃவுளோரா* (Sesbania grandiflora) என்பதாகும். இது கெட்டித்தன்மை இல்லாதது, சுமார் 6. மீட்டரிலிருந்து 10 மீட்டர் வரை வளரக்கூடியது. இதன் இலைகள் 15 முதல் 30 செ.மீ. வரை நீளமுடையவை.
# அகத்தி

## தோற்றம், தட்பவெப்பநிலை

இம்மரம் இந்தியாவிலோ தென்ஆசியாவிலோ தோன்றியிருக்க வேண்டும் என்று துறையறிஞர்கள் கருதுகிறார்கள். அகத்தி மரம் பிற மரங்களைப் போல் அதிகம் கிளைகள் கிளைத்து வளருவதில்லை. அகத்தி இலைகள் கூட்டிலைகள் ஆகும். ஒவ்வொரு கூட்டிலையிலும் 40 முதல் 60 இலைகள் வரை இருக்கும். பொதுவாக வெப்பமானதும் அதிக ஈரப்பதம் நிறைந்த இடங்களிலும் வளர்கின்றது.
# அகத்தி

## மூலிகை, உணவுப் பயன்பாடு

அகத்திக் கீரையில் 63 வகைச் சத்துகள் இருப்பதாக சித்த மருத்துவம் கூறுகிறது. இம்மரத்தின் பல பகுதிகள் மூலிகையாகப் பயன்படுகின்றன. குறிப்பாக தமிழ்நாடு உட்பட தென்னிந்திய சமையலில் அகத்திக்கீரை மற்றும் அகத்தியின் பூவும் சமைத்து உண்ணப்படுகிறது.
# அகத்தி

## அகத்தியின் சிறப்பு

::மருந்திடுதல் போகுங்காண் வன்கிரந்தி - வாய்வாம்
::திருந்த அசனம் செரிக்கும் - வருந்தச்
::சகத்திலெழு பித்தமது சாந்தியாம் நாளும்
::அகத்தியிலை தின்னு மவர்க்கு.
# அகத்தி

## அகத்தியில் உள்ள சத்துகள்

அகத்திக் கீரையில் 8.4 விழுக்காடு புரதமும் 1.4 விழுக்காடு கொழுப்பும், 3.1 விழுக்காடு தாது உப்புகளும் இருப்பதாகக் கண்டறிந்துள்ளனர். மேலும் அகத்திக்கீரையில் மாவுச் சத்து, இரும்புச் சத்து, வைட்டமின் (உயிர்ச்சத்து) ஏ ஆகியவையும் உள்ளன.
# அகத்தி

## மற்ற நாடுகளில் அகத்தியின் பெயர்

அகத்தி மரப் பூவை (S. grandiflora ) தென்கிழக்கு ஆசிய நாடுகளான லாவோஸ், இந்தோனேசியாவைச் சேர்ந்த சாவா, வியட்நாம், பிலிப்பைன்ஸில் இல்லோக்காஸ் என்னும் இடம் ஆகிய பகுதிகளில் உணவாக உண்கிறார்கள். தாய்லாந்து மொழியில் இப் பூவை *`தோக் கே* (dok khae) என்றும், வியட்நாம் மொழியில் இதனை *சோ தூவா*(so đũa.) என்றும் அழைக்கின்றனர். இந்தோனேசிய மொழியில் இதனை *'`புங்கா துரி* (bunga turi) அல்லது *கெம்பாங் துரி* (kembang turi) என்றும் அழைக்கின்றனர்.
# அகத்தி

## ஒப்பிட்டறிக

- சீமையகத்தி
# பெத்லகேமின் விண்மீன்

கிறித்தவப் பாரம்பரியப்படி **பெத்லகேமின் விண்மீன்** அல்லது **கிறித்துமசு விண்மீன்** என்பது கிழக்கிலிருந்து வந்த ஞானிகளுக்கு இயேசுவின் பிறப்பை சுட்டிக்காட்டி அவரின் இல்லத்துக்கு வழி காட்டிய விவிலியத்தில் இடம் பெறும் விண்மீனைக் குறிக்கும். இவ்விண்மீன் விவிலியத்தில் **ஆண்டவரின் விண்மீன்** என அழைக்கப்படுகின்றது.  
பல கிறித்தவர்கள் இந்த விண்மீன் மெசியாவின் வருகையின் முன் அடையாளமாகக் காண்கின்றனர். இந்நிகழ்வு ஆண்டவரின் திருக்காட்சி பெருவிழா என பல கிறித்தவப்பிரிவுகளில் கொண்டாடாப்படுகின்றது.  
பல வானியல் அறிஞர்கள் இந்த விண்மீன் மீயொளிர் விண்மீன் வெடிப்பு, வால்வெள்ளி அல்லது வியாழன் மற்றும் சனி கோள்கள் ஒன்றை ஒன்று கடக்கும் நிகழ்வாக இருக்கலாம் என என்னுகின்றனர்.
# பெத்லகேமின் விண்மீன்

## விவிலியத்தில்

இந்த நிகழ்வு மத்தேயு நற்செய்தியில் மட்டுமே இடம் பெறுகின்றது. இதன்படி கிழக்கிலிருந்து ஞானிகள் எருசலேமுக்கு வந்து, ஏரோது அரசனிடம் 'யூதர்களின் அரசராகப் பிறந்திருக்கிறவர் எங்கே? அவரது விண்மீன் எழக் கண்டோம். அவரை வணங்க வந்திருக்கிறோம்' என்றார்கள். இதைக் கேட்டதும் ஏரோது மக்களிடையே இருந்த மறைநூல் அறிஞர்களை ஒன்று கூட்டி, மெசியா எங்கே பிறப்பார் என்று அவர்களிடம் விசாரித்தான். அவர்கள் ஆராய்ந்து மீக்கா நூலில் உள்ளது படி மெசியா யூதேயாவிலுள்ள பெத்லகேமில் பிறக்க வேண்டும் என அறிவித்ததால் ஞானிகளை அங்கே அனுப்பி வைத்தான். முன்பு எழுந்த விண்மீன் தோன்றிக் குழந்தை இருந்த இடத்திற்கு மேல் வந்து நிற்கும்வரை அவர்களுக்கு முன்னே சென்றது. அங்கே வீட்டிற்குள் அவர்கள் போய்க் குழந்தையை அதன் தாய் மரியா வைத்திருப்பதைக் கண்டு நெடுஞ்சாண்கிடையாய் விழுந்து குழந்தையை வணங்கினார்கள்; தங்கள் பேழைகளைத் திறந்து பொன்னும் சாம்பிராணியும் வெள்ளைப்போளமும் காணிக்கையாகக் கொடுத்தார்கள். ஏரோதிடம் திரும்பிப் போக வேண்டாம் என்று கனவில் அவர்கள் எச்சரிக்கப்பட்டதால் வேறு வழியாகத் தங்கள் நாடு திரும்பினார்கள்.
# சிலம்பின் காலம் (நூல்)

**சிலம்பின் காலம்** எனும் நூல் 2012ம் ஆண்டு கிருசுணன் இராமசாமி என்பவரால் எழுதப்பட்ட ஒரு ஆராய்ச்சி நூலாகும். இந்நூல் தமிழ் இணையக் குழுமங்களிலும், அவரது வலைப்பதிவிலும் எழுதிவந்த கட்டுரைகளை விரிவாக்கி தொகுப்பாக்கம் பெற்ற நூலாகும்.
# சிலம்பின் காலம் (நூல்)

## நூல் வெளியீடு

இந்த நூல் தமிழினி பதிப்பகத்தாரால் 2012, சனவரி 3ம் நாள் சென்னை கன்னிமாரா நூலக அரங்கில் நடைபெற்ற புத்தக வெளியீட்டு விழாவில் வெளியிடப்பட்டது. நூலைப் பாரதிதாசன் பல்கலைக்கழகப் பெரியார் உயராய்வு மையத்தின் முன்னாள் தலைவர் பேரா. க.நெடுஞ்செழியன் வெளியிட, திரு.இராமசாமி நினைவுப் பல்கலைக்கழகத் (SRM university) துணைவேந்தர் பேரா. பொன்னவைக்கோ முதற்படியைப் பெற்றுக் கொண்டார்.
# சிலம்பின் காலம் (நூல்)

## வெளியிணைப்புகள்

- சிலம்பின் காலம் - இராம. கி (இணையத்தில் பெற)
# படிமம்:இராம.கி.png

## நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.
# அங்கராயநல்லூர்

**அங்கராயநல்லூர்** என்பது தமிழ்நாட்டில் அரியலூர் மாவட்டத்தில் ஜெயங்கொண்டம் அருகே உள்ள ஒரு கிராமம் ஆகும். இங்கு சுமார் 5,000 மக்கள் வசிக்கின்றனர். இது உள்ளாட்சி அமைப்பில் தனி ஊராட்சியாக உள்ளது. இந்தக் கிராமம் ராஜேந்திரசோழன் காலத்தில் எங்கராயர் என்ற குறுநில மன்னனால் ஆட்சி செய்யப்பட்டது. அதனால், எங்கராயர் என்று அழைக்கப்பட்ட கிராமம் இன்று அங்கராய நல்லூர் என்று மாற்றமடைந்துள்ளது. இங்கு முந்திரி, கடலை, போன்றவை பயிர்செய்யப்படுகின்றன.
# கடல் (திரைப்படம்)

**கடல்** இயக்குநர் மணி ரத்னம் இயக்கி, தயாரித்து ஃபெப்ரவரி 1 ஆம் தேதி வெளிவந்த தமிழ்த் திரைப்படம். தமிழின் முதன்மையான எழுத்தாளர் ஜெயமோகன் கதை, வசனம் எழுதியுள்ளார். ஏ. ஆர். ரகுமான் இப்படத்திற்கு இசையமைத்து படத்தின் பாடல்கள் திசம்பர் 15,2012 வெளியாகி நல்ல வரவேற்பைப் பெற்றன. நடிகர் கார்த்திக்கின் மகன் கௌதம் கார்த்திக் கதை நாயகனாகவும் நடிகை ராதாவின் இளைய மகள் துளசி நாயர் நாயகியாகவும், அர்ஜூன், அரவிந்த் சாமி, லெக்ஷ்மி மஞ்சு, தம்பி ராமையா போன்றோர் முக்கிய பாத்திரங்களிலும் நடித்துள்ளனர். இத்திரைப்படம் 2013 பிப்ரவரி 1 ஆம் தேதி உலகம் முழுவதும் வெளியிடப்பட்டது. இந்த திரைப்படம் தெலுங்கிலும் மொழிபெயர்க்கப்பட்டு கடலி எனும் பெயரில் வெளியிடப்பட்டுள்ளது.
# கீதாஞ்சலி (1985 திரைப்படம்)

**கீதாஞ்சலி** இயக்குநர் கே. ரங்கராஜ் இயக்கிய தமிழ்த் திரைப்படம். இதில் முரளி, நளினி ஆகியோர் முக்கியக் கதாபாத்திரங்களில் நடித்திருத்திருந்தனர். இத்திரைப்படம் 1985 அக்டோபர் 12 அன்று வெளியிடப்பட்டது.
# கீதாஞ்சலி (1985 திரைப்படம்)

## நடிகர்கள்

- முரளி- ஜேம்ஸ்
- சத்யராஜ் - ஆண்டனி
- நளினி - டயானா
- பாவ்யா- ஜூலி
- கவுண்டமணி
- பூர்ணம் விஸ்வநாதன் - சர்ச் தந்தை
- செந்தில்
- குமரிமுத்து
- கரிகோல் ராஜு
# கீதாஞ்சலி (1985 திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார்.
# ஜப்பானில் கல்யாண ராமன்

***ஜப்பானில் கல்யாணராமன்*** (*Japanil Kalyanaraman*) 1985-ஆம் ஆண்டு இயக்குநர் எஸ். பி. முத்துராமன் இயக்கிய தமிழ்த் திரைப்படம். இதில் கமல்ஹாசன், ராதா, சத்யராஜ் ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு இளையராஜா அவர்கள் இசையமைத்துள்ளார். இத்திரைப்படம் 1979-ஆம் ஆண்டு வெளியான கல்யாணராமன் எனும் திரைப்படத்தின் தொடர்ச்சி கதையம்சம் கொண்டதாகும்.
# ஜப்பானில் கல்யாண ராமன்

## நடிப்பு

- கமல்ஹாசன் - ராமன் மற்றும் கல்யாணம்
- ராதா - ராதா
- சத்யராஜ் - நரேந்திரன்
- வி. கே. ராமசாமி - சாமிக்கண்ணு
- மேஜர் சுந்தரராஜன்
- கவுண்டமணி - மயில்சாமி
- கோவை சரளா - முப்பாத்தா
- சித்ரா லட்சுமணன் - டூரிஸ்ட் கைட்
- டிங்கு (குழந்தை நட்சத்திரம்) - அருண்
# ஜப்பானில் கல்யாண ராமன்

## பாடல்கள்

இளையராஜா இப்படத்திற்கு இசை அமைத்துள்ளார். பாடல் வரிகள் கவிஞர் வாலி மற்றும் வைரமுத்து எழுதியுள்ளனர்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *யப்பப்போய் அம்மம்மோய்* | கமல்ஹாசன், T.சுந்தரராஜன் | வாலி | 4:23 |
| 2 | *சின்னப் பூ* | எஸ். ஜானகி | வாலி | 4:42 |
| 3 | *ராதே என் ராதே* | எஸ். ஜானகி, ரமேஷ், T.சுந்தரராஜன் | வாலி | 5:33 |
| 4 | *வாய்யா வாய்யா* | எஸ். பி. பாலசுப்பிரமணியம் | வாலி | 4:32 |
| 5 | *காதல் உன் லீலையா* | இளையராஜா | வைரமுத்து | 4:24 |
| 6 | *அப்பப்பா தித்திக்கும்* | எஸ். பி. பாலசுப்பிரமணியம், கல்யாண் | வைரமுத்து | 4:28 |
| 7 | *வாத்திய இசை* | 2:45 | } |  |
# ஜப்பானில் கல்யாண ராமன்

## இதையும் பார்க்க

கல்யாணராமன்
# பாடும் பறவைகள்

**பாடும் பறவைகள்** இயக்குநர் வம்சி இயக்கிய திகில் தமிழ்த் திரைப்படம். இதில் கார்த்திக், பானுப்ரியா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட ஆண்டு 1986.
# பாடும் பறவைகள்

## பாடல்கள்

இத்திரைப்படத்திற்கு இளையராஜா இசையமைத்தார்.
| **வ. எண்.** | **பாடல்** | **பாடகர்கள்** | **வரிகள்** |
| --- | --- | --- | --- |
| 1 | "கீரவாணி" | எஸ். பி. பாலசுப்பிரமணியம், எஸ். ஜானகி |  |
| 2 | "ஏகாந்த வேளை" | எஸ். பி. பாலசுப்பிரமணியம், எஸ். ஜானகி |  |
| 3 | "நிழலோ நிஜமோ" | எஸ். ஜானகி |  |
| 4 | "இளமை உள்ளம்" | எஸ். ஜானகி | } |
# சர்வ ஞானோத்தர உரை

**சர்வஞானோத்தர உரை** என்னும் நூல் சர்வ ஞானோத்தரம் என்னும் நூலுக்கு எழுதப்பட்ட உரை. உரை எழுதியவர் சிவஞான சிவாமிகள். நூலிலுள்ள 80 பாடல்களுக்கும் உரை எழுதப்பட்டுள்ளது. எழுதப்பட்ட காலம் 16ஆம் நூற்றாண்டு. சிவஞான முனிவர் 'சிவஞான சித்தியார்' என்னும் நூலுக்கு விரிவுரை ஒன்று எழுதியுள்ளார். அது 'சிவஞான பாடியம்' என்னும் பெயரில் வழங்கிவருகிறது. அதில் வரும் 6-ஆம் சூத்திர உரையில் இவ்வுரை இணைந்துள்ளது.
# சர்வ ஞானோத்தர உரை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# உதயகீதம்

**உதய கீதம்** (*Udaya Geetham*) இயக்குநர் கே. ரங்கராஜ் இயக்கிய தமிழ்த் திரைப்படம் ஆகும். இதில் மோகன், ரேவதி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.
# உதயகீதம்

## நடிகர்கள்

- மோகன்- அருண்
- லட்சுமி - லீலா சவுத்ரி
- ரேவதி சாந்தி
- கவுண்டமணி- பாலாஜி (போலி சாமியார்)
- ஆனந்த் பாபு- ஆனந்த்
- பிரதாபச்சந்திரன் - ஷங்கர்
- கல்லாப்பெட்டி சிங்காரம்
- செந்தில் - ஒரு கைதி
- ஜெ. லலிதா - ஷங்கரின் மனைவி
- டிஸ்கோ சாந்தி
- டி.கே.எஸ் நடராஜன்
- கோவை சரளா - காவல்துறை அதிகாரியின் மகள்
- ஷேக்கினா ஷான் - நோய்வாய்ப்பட்ட குழந்தை
- சக்கரவர்த்தி
# உதயகீதம்

## தயாரிப்பு

நடிகர்கள் கவுண்டமணி மற்றும் செந்தில் சம்பந்தப்பட்ட நகைச்சுவை சிறு காட்சிகள் ஏ. வீரப்பனால் எழுதப்பட்டது
# உதயகீதம்

## பாடல்கள்

இத்திரைப்படத்திற்கு இளையராஜா இசையமைத்திருந்தார். இப்படம் இளையராஜா இசையமைத்த 300ஆவது திரைப்படமாகும். இத்திரைப்படத்தின் பாடல்களை கவிஞர்கள் வாலி, முத்துலிங்கம், நா. காமராசன் , எம். ஜி. வல்லபன், வைரமுத்து, மு. மேத்தா ஆகியோர் இயற்றியுள்ளனர்.
# யாழ் இலக்கிய வட்டம் - இலங்கை இலக்கியப் பேரவை விருதுகள், 2010

**யாழ் இலக்கிய வட்டம் - இலங்கை இலக்கியப் பேரவை** இணைந்த அமைப்பினர் ஆண்டுதோறும் நாடளாவிய ரீதியில் பல்வேறு துறைகளில் குறித்த ஆண்டில் இலங்கையில் பதிப்பித்து வெளியான நூல்களில் சிறந்தவற்றை தேர்ந்தெடுத்து அவற்றுக்கு விருதுகள் வழங்கி கெளரவித்து வருகின்றனர்.
# யாழ் இலக்கிய வட்டம் - இலங்கை இலக்கியப் பேரவை விருதுகள், 2010

## 2010 ஆம் ஆண்டு விருது பெற்ற நூல்கள்

- புதினம் - குடை நிழல் - தெளிவத்தை ஜோசப்  
- ஆய்வு நூல் - நெடுந்தீவு சிதையும் சின்னங்கள் - நெடுந்தீவு லக்ஸ்மன்  
- சிறுகதைத் தொகுதி - முட்டைக் கோப்பி - திக்குவல்லை கமால்  
- சிறுவர் இலக்கியம் - இருபது கவிஞர்கள் - த. துரைசிங்கம்  
- மொழியாக்கம் - கசந்த கோப்பி - இரா. சடகோபன்  
- காவியம் - நீலாவாணன் காவியங்கள் - கவிஞர் நீலாவணன்  
- கவிதை - சுவட்டெச்சம் - சோ. பத்மநாதன்  
- பல்துறை - இலங்கையில் தொலைக்காட்சி - எம். பகீரதி  
- நாடகம் - மனித தர்மம் - எம். ஆர். கலைச்செல்வன்  
- சமயம் - திருவருட்பயன் கதைகள் - கே. வீ. குணசேகரம்  
- அறிவியல் - வாதரோகம் - சே. பரமசிவம்பிள்ளை
# யாழ் இலக்கிய வட்டம் - இலங்கை இலக்கியப் பேரவை விருதுகள், 2010

## 2010ல் சான்றிதழ் பெற்ற நூல்கள்

- புதினம் - சாம்பல் பறவைகள் - எம். அரசரத்தினம்  
- ஆய்வு நூல் - சூழ ஓடும் நதி - கெகிராவ சஹான  
- சிறுகதைதொகுதி - தாயின் மடி தேடி - கார்த்தியாயினி சுரேஷ்  
- சிறுவர் இலக்கியம் - மழலைப் பாக்கள் - சிதம்பரபத்தினி  
- மொழிபெயர்ப்பு - அந்தப் புதுச் சந்திரிகையின் இரவு - கெகிராவ சஹானா  
- காவியம் - தீரன் திப்பு சுல்தான் காவியம் - ஜின்னா ஹ்ஷரிபுத்தீன்  
- கவிதை - கடந்து போதல் - நீ.பி. அருளானந்தம்  
- பல்துறை - தொடர்பாடல் ஊடகக் கல்வி - பரராஜசிஙம் இராசேஸ்வரன்  
- நாடகம் - மாவீரன் சங்கிலியன் - மு.அருட்பிரகாசம்
# யாழ் இலக்கிய வட்டம் - இலங்கை இலக்கியப் பேரவை விருதுகள், 2010

## ஆதாரம்

- இலங்கை இலக்கியப் பேரவை விருது விழா மலர் - 2010 - 2011
# தாரியன் நாட்காட்டி

***தாரியன் நாட்காட்டி*** செவ்வாயில் பயன்படுத்த எழுதப்பட்ட நாட்காட்டியாகும். விண்வெளி பொறியியலாளர் தாமஸ் காங்கேல் ஆல் 1985 இல் உருவாக்கப்பட்டது. அவர் தன் மகன் தாரியஸ் பெயரினை நாட்காட்டிக்கு பயன்படுத்தினார். வரும்காலங்களில் மக்கள் செவ்வாய் கிரகத்திற்கு சென்றால் பயன்படுத்தப்பட உருவாக்கப்பட்ட நாட்காட்டி இதுவாகும்.
# தாரியன் நாட்காட்டி

## ஆண்டின் நீளம்

செவ்வாய் கிரகத்தில் ஒரு சூரிய நாள் (ஆங்கிலத்தில் சால் என்று குறிப்பிடப்படுகின்றது) பூமியின் நாளினை விட 39 நிமிடங்கள் 35.244 விநாடிகள் கூடுதலாக இருக்கின்றது. ஒரு வருடத்தில் 668.5907 நாட்கள் உள்ளன. ஒரு பத்தாண்டில் ஆறு 669-நாள் ஆண்டுகள் மற்றும் நான்கு 668-நாள் ஆண்டுகள் உள்ளன. 669-நாள் ஆண்டுகள் நெட்டாண்டுகளாக கருதப்படுகின்றன. இந்த நாட்காடியில் பிழை 1400 செவ்வாய் ஆண்டுகளில் 13 நாட்கள் மீதமிருப்பது.
# முல்லா நசுருதீன்

முல்லா **நசுருத்தீன்** (துருக்கியம்: Nasreddin Hoca, , , / ALA-LC: *Naṣraddīn Juḥā*, , , *Nasreddīn Hodja*, போசாங்கி: Nasrudin Hodža) என்பவர் 13ம் நூற்றாண்டில் சல்ஜூக் பேரரசில் வாழ்ந்த சூபிய விகடன் ஆவார். இவர் தற்போதய துருக்கி நாட்டில் வாழ்திருக்கக் கூடும்.  
இவர் மக்களிடையே மிகவும் புகழ் பெற்ற ஞானியும் மெய்யியளாலரும் ஆவார். இவர் நகைச்சுவை மிக்க துணுக்குகளுக்கும் சிறுகதைகளுக்கும் புகழ் பெற்றவர். இவர் ஆயிரக்கணக்கான கதைகளில் வருகின்றார். பல கதைகளில் இவரின் நகைச்சுவை மிக்க விகடம் புலப்பட்டாலும் பெரும்பான்மையான கதைகளில் இவரே நகைப்புக்குள்ளாகிறார்.  
இவரின் கதைகள் துருக்கி மட்டும் அல்லாது இந்தியா, சீனா, உருசியா போன்ற நாடுகளிலும் புகழ் பெற்றது.  
ஒவ்வொரு ஆண்டும் ஜூலை 5 முதல் 10 வரை இவரின் சொந்த ஊரில் *நசுரதீன் குவாஜா* என்னும் விழா இவரின் பெயரால் சிறப்பிக்கப்படுகின்றது.  
ஐக்கிய நாடுகள் கல்வி, அறிவியல், பண்பாட்டு நிறுவனம் 1996 முதல் 1997 வரை உள்ள ஆண்டினை *பன்னாட்டு நசுருதீன் ஆண்டு* (International Nasreddin Year) என அறிவித்தது.  
வில் உள்ள முல்லா நசுருதீனின் சிலை]]
வில் உள்ள முல்லா நசுருதீனின் சிலை]]
# இந்து சமய அறநிலையத் துறை

**இந்து சமய அறநிலையத் துறை** (*Hindu Religious and Charitable Endowments Department*) தமிழ்நாட்டில் இந்து சமய திருக்கோயில்களின் வளர்ச்சிக்காகத் தனித்துறை ஒன்று தமிழ்நாடு அரசால் அமைக்கப்பட்டு 1 சனவரி 1960 முதல் செயல்பட்டு வருகிறது. இத்துறைக்கு, மாநில அளவில் ஒரு செயலகம் தலைமைச் செயலகத்தில் உள்ளது. மேலும் தமிழகத்தில் கோவில்களில் பராமரிப்பு, நிர்வாகப் பணிகளை மேற்கொள்ள வசதியாக, இந்து சமய அறநிலையத்துறை சேலம், கோவை, திருநெல்வேலி, மதுரை, சென்னை, விழுப்புரம், தஞ்சாவூர், திருச்சி, சிவகங்கை, மயிலாடுதுறை, பழனி என, 11 மண்டலங்களாக பிரிக்கப்பட்டுள்ளன. அரசுக் கட்டுப்பாட்டில் உள்ள கோயில்களின் நிர்வகத்துடன் அரசின் யானைகள் புத்துணர்வு முகாம், அன்னதானத் திட்டம் போன்ற பணிகளையும் இத்துறை செய்கிறது.
# இந்து சமய அறநிலையத் துறை

## பணிகள்

- இந்து சமய திருக்கோயில்களின் வீடுகள், நிலங்கள், கடைகள் மற்றும் காலி இடங்கள் வாடகை நிர்ணயம் செய்தல் மற்றும் திருக்கோயில்களின் நிர்வாகம் முதலியன.
- கோயில் பராமரிப்பு, கோயில் சொத்துகளைப் பாதுகாத்தல், பக்தர்களுக்குத் தேவையான வசதிகளைச் செய்து கொடுத்தல் ஆகியவையும் இந்து சமய அறநிலையத் துறையின் கடமை.
# இந்து சமய அறநிலையத் துறை

## கட்டுப்பாட்டில் உள்ள நிறுவனங்கள்

தமிழக அரசின் நிதிநிலையறிக்கை கூட்டத்தொடரில் மானியக்கோரிக்கை 47ல் 2019-2020 கொள்கை விளக்ககுறிப்பில் குறிப்பிட்டுள்ள விபரங்களின் படி, தமிழகத்தில் இந்து சமய அறநிலையத்துறையின் கட்டுப்பாட்டில் உள்ள இந்து சமய மற்றும் சமண சமய நிறுவனங்கள்.
| எண் | நிறுவனத்தின் வகை | எண்ணிக்கை |  |
| --- | --- | --- | --- |
| 1 | திருக்கோயில்கள் | 36,612 |  |
| 2 | திருமடங்கள் | 56 |  |
| 3 | திருமடத்துடன் இணையாத திருக்கோயில்கள் | 57 |  |
| 4 | குறிப்பிட்ட அறக்கட்டளைகள் | 1721 |  |
| 5 | அறக்கட்டளைகள் | 189 |  |
| 6 | சமணத் திருக்கோயில்கள் | 17 |  |
| ''' | கூடுதல் | 38652''' | } |
இவற்றின் பெயர்களில் 2 நூற்று 4 ஆயிரம் ஏக்கர் நன்செய் நிலங்களும், 2 நூற்று 53 ஆயிரம் ஏக்கர் புன்செய் நிலங்களும், 21 ஆயிரம் ஏக்கர் மானாவரி நிலங்களும், சேர்த்து நாநூற்று 78 ஆயிரம் ஏக்கர் நிலங்களும், 22,600 கட்டிடங்களும், 33,665 மனைகளும் உள்ளன. இந்த நிலங்கள், கட்டிடங்கள், மனைப்பிரிவுகளில் உள்ளவர்கள் அறநிலையத்துறை தீர்மானித்த வாடகை, குத்தகையை செலுத்தி வருகின்றனர். இதுபோக வரன்முறைப்படுத்தாத மனைகளில் குடியிருப்பவர்கள் பல்லாயிரக்கணக்கில் உள்ளனர். 33,665 மனைகளில் மட்டும் 5 நூறாயிரத்திற்கும் அதிகமான குடும்பங்கள் உள்ளனர்.
# இந்து சமய அறநிலையத் துறை

## கட்டுப்பாட்டில் உள்ள நிறுவனங்கள்

### நிறுவனங்களின் வகைப்பாடு
# அப் (திரைப்படம்)

***அப்***2009 இல் வெளியான அமெரிக்க முக்கோண அசைவூட்டத் திரைப்படமாகும். ஜொனஸ் ரிவேரா ஆல் தயாரிக்கப்பட்டு பீட் டாக்டர் ஆல் இயக்கப்பட்டது. எட்வர்டு அஸ்னர், கிறிஸ்டோபர் பிலம்மர், ஜோர்டன் நாகாய், பாப் பீட்டர்சன் ஆகியோர் குரல் கொடுத்து நடித்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது. சிறந்த அசைவூட்டத் திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.
# அப் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த அசைவூட்ட திரைப்படத்திற்கான அகாதமி விருது
- சிறந்த அசல் இசைக்கான அகாதமி விருது
# அப் (திரைப்படம்)

## விருதுகள்

### அகாதமி விருதுகள்

#### தேர்ந்தெடுக்கப்பட்டவை

- சிறந்த திரைப்படத்திற்கான அகாதமி விருது
- சிறந்த இசை இயக்கத்திற்கான அகாதமி விருது
# லிவிங் திங்ஸ் (இசைத் தொகுப்பு)

## இசைக்குழு

;லிங்கின் பார்க்
- செஸ்டர் பென்னிங்டன் – முதல் பாடகர்
- ரோப் பூர்டன் – ட்ரம்ஸ், தட்டு வாத்தியம், பின்குரல் பாடகர்
- பிராட் டெல்சன் – லீட் கிடார், பின்குரல் பாடகர்
- டேவிட் "பீனிக்ஸ்" பார்ரெல் – பேஸ் கிடார், பின்குரல் பாடகர்
- ஜோ ஹான் – டர்ன்டேபிள்ஸ், ப்ரோக்ராமிங், சாம்ப்ல்ஸ், பின்குரல் பாடகர்
- மைக் ஷிநோடா –முதல் பாடகர், ரிதம் கிடார், சாம்ப்ல்ஸ், கிபோர்டு  
;கூடுதல் நபர்கள்
- ஓவன் பாலேட்
# மகேசுவர மூர்த்தங்கள்

**மகேசுவர மூர்த்தங்கள்** என்பவை சைவக் கடவுளான சிவபெருமானின் இருபத்து ஐந்து உருவங்களைக் குறிப்பதாகும். இந்த வடிவங்கள் சிவனது அறுபத்து நான்கு 64 சிவவடிவங்களிலும் இடம்பெறுகின்றன.  
இவ்வடிவங்கள் சிவாலயங்களில் கற்சிலைகளாகவும், பஞ்சலோக சிற்பங்கள் மற்றும் சுதைச் சிற்பங்களாகவும் வடிவமைக்கப்பட்டுள்ளன.
# மகேசுவர மூர்த்தங்கள்

## வகைப்பாடு

சிவாகமங்கள் சிவபெருமானின் 5 முகத்திற்கும் 5 மூர்த்திகளை முன்நிறுத்துகின்றன. இவ்வாறான இருபத்தைந்து மூர்த்தங்களும் மகேசுவர மூர்த்தங்கள் என்று அழைக்கப்படுகின்றன.  
- ஈசானம் - சோமாஸ்கந்தர், நடராஜர், ரிஷபாரூடர், சந்திரசேகரர், கல்யாணசுந்தரர்
- தற்புருஷம் - பிட்சாடனர், காமசம்ஹாரர், சலந்தராகரர், கால சம்ஹாரர், திரிபுராந்தகர்
- அகோரம் - கஜசம்ஹாரர், வீரபத்திரர், தட்சிணாமூர்த்தி, நீலகண்டர், கிராதர்
- வாமதேவம் - கங்காளர், கஜாரி, ஏகபாதர், சக்ரதானர், சண்டேசர்
- சத்யோசாதம் - இலிங்கோத்பவர், சுகாசனர், அர்த்தநாரீஸ்வரர், அரியர்த்த மூர்த்தி, உமா மகேஸ்வரர்
# மகேசுவர மூர்த்தங்கள்

## மகேஸ்வர மூர்த்தங்களின் பட்டியல்

மகேஸ்வர வடிவங்கள், அமைந்திருக்கும் தலங்கள் அடைப்புக்குறிக்குள் மாவட்டங்கள்  
1. சோமாஸ்கந்தர் - திருவாரூர்
1. நடராஜர் - சிதம்பரம்
1. ரிஷபாரூடர் - வேதாரண்யம்
1. கல்யாணசுந்தரர் - திருமணஞ்சேரி
1. சந்திரசேகரர் - திருப்புகலூர் (திருவாரூர்)
1. பிட்சாடனர் - காரைக்கால்
1. காமசம்ஹாரர் - குறுக்கை
1. கால சம்ஹாரர் - திருக்கடையூர் (நாகப்பட்டினம்)
1. சலந்தராகரர் - திருவிற்குடி
1. திரிபுராந்தகர் - திருவதிகை (கடலூர்)
1. கஜசம்ஹாரர் - வழுவூர் (நாகப்பட்டினம்)
1. வீரபத்திரர் - கீழ்ப்பரசலூர் என்ற திருப்பறியலூர் - (நாகப்பட்டினம்)
1. தட்சிணாமூர்த்தி - ஆலங்குடி (திருவாரூர்)
1. கிராதகர் - கும்பகோணம் (கும்பேஸ்வரர் கோயில்)
1. கங்காளர் - திருச்செங்காட்டங்குடி (திருவாரூர்)
1. சக்ரதானர் - திருவீழிமிழலை (திருவாரூர்)
1. கஜமுக அனுக்கிரக மூர்த்தி - திருவலஞ்சுழி (திருவாரூர்)
1. சண்டேச அனுக்கிரகர் - கங்கைகொண்ட சோழபுரம் (அரியலூர்)
1. ஏகபாதமூர்த்தி - மதுரை
1. லிங்கோத்பவர் - திருவண்ணாமலை
1. சுகாசனர் - காஞ்சிபுரம்
1. உமா மகேஸ்வரர் - திருவையாறு (தஞ்சாவூர்)
1. அரியர்த்த மூர்த்தி - சங்கரன்கோவில் (திருநெல்வேலி)
1. அர்த்தநாரீஸ்வரர் - திருச்செங்கோடு (நாமக்கல்)
1. நீலகண்டர் - சுருட்டப்பள்ளி (ஆந்திரா)
# மகேசுவர மூர்த்தங்கள்

## கருவிநூல்

- பேராசிரியர். அ.கி. மூர்த்தி, சைவசித்தாந்த அகராதி, சைவசித்தாந்த நூற்பதிப்புக் கழக வெளியாடு, 1998
# மகேசுவர மூர்த்தங்கள்

## காண்க

- சிவ வடிவங்கள்
- நடராசர்
# நரசய்யா

**காவூரி ராமலிங்கம் அப்பல நரசய்யா** ஒரு தமிழ் எழுத்தாளர் ஆவார். இவர் ஒரிசாவில் பிறந்தவர். தனது தொடக்கக் கல்வியைத் தமிழ்நாட்டில் பயின்றார். இவர் கப்பற் பொறியியலில் பயிற்சி பெற்றவர். 1949 ஆம் ஆண்டில் இந்தியக் கடற்படையில் சேர்ந்து கடற்படைக் கப்பல்களில் பத்தாண்டுகள் பணியாற்றினார். 1963 ஆம் ஆண்டில் கடற்படையில் இருந்து விலகிய பின் இரண்டு ஆண்டுகள் வணிகக் கப்பல்களில் பணியாற்றினார். 1965 ஆம் ஆண்டு விசாகப்பட்டினத் துறைமுகத்தில் தலைமைப் பொறியாளராகச் சேர்ந்தார். இக்காலத்தில் இவர் வங்கதேச விடுதலைப்போரிலும் பங்கு கொண்டுள்ளார். 1991ல் ஓய்வு பெற்றார். பின்னர் இந்திய துறைமுகச் சங்கத்தின் ஆலோசகராக இருந்த நரசய்யா உலக வங்கியின் அழைப்பின் பேரில் 1994 ஆம் ஆண்டு கம்போடிய அவசர மறுவாழ்வுத் திட்டப் பணிக்குழுவில் இடம் பெற்றார். 1996 ஆம் ஆண்டுவரை இவர் இத்திட்டத்தில் பணியாற்றினார். அதன் பின்னர் இவர் சென்னையில் வசித்து வருகிறார்.
# நரசய்யா

## எழுதிய நூல்கள்

- *நரசய்யா சிறுகதைகள்* (1997)
- *கடல்வழி வணிகம்* (2005)
- *தீர்க்க ரேகைகள்* (2003)
- *சொல்லொணாப்பேறு* (2004)
- *ஆலவாய்* (2009)
- *கடலோடி* (2004)
- *மதராசபட்டினம்* (2006)
- *துறைமுக வெற்றிச் சாதனை* (2007)
- *கடலோடியின் கம்போடியா நினைவுகள்* (2009)
# நரசய்யா

## விருதுகள்

இவரது நூற்றுக்கும் மேலான சிறுகதைகள், மூன்று தொகுதிகளாக வெளிவந்துள்ளன. இரண்டாம் சிறுகதைத் தொகுதி திருப்பூர்த் தமிழ்ச் சங்க விருதைப் பெற்றிருக்கிறது.
# நரசய்யா

## விருதுகள்

### தமிழ்நாடு அரசின் சிறந்த நூலாசிரியர் விருது

இவர் எழுதிய நான்கு நூல்களுக்கு தமிழ்நாடு அரசின் சிறந்த நூலுக்கான பரிசு கிடைத்துள்ளது.  
1. *"சொல்லொணாப் பேறு"* எனும் நூல் 2004 ஆம் ஆண்டிற்கான சிறந்த நூல்களில் சிறுகதை வகைப்பாட்டில் பரிசு பெற்றிருக்கிறது.
1. *"கடல்வழி வணிகம்"* எனும் நூல் 2005 ஆம் ஆண்டிற்கான சிறந்த நூல்களில் நாட்டு வரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு வகைப்பாட்டில் பரிசு பெற்றிருக்கிறது.
1. *"மதராசப்பட்டினம்"* எனும் நூல் 2006 ஆம் ஆண்டிற்கான சிறந்த நூல்களில் நாட்டு வரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு வகைப்பாட்டில் பரிசு பெற்றிருக்கிறது. (*மதராசப்பட்டினம்* என்னும் நூல் பின்னர் ஆங்கிலத்திலும் *மட்ராஸ்* என்னும் பெயரில் வெளியானது.)
1. *"கம்போடியா நினைவுகள்"* எனும் நூல் 2009 ஆம் ஆண்டிற்கான சிறந்த நூல்களில் பயண இலக்கியம் வகைப்பாட்டில் பரிசு பெற்றிருக்கிறது.
# நரசய்யா

## மேலும் பார்க்கவும்

- கற்றது கடலளவு (நூல்)
# நூலாசிரியர்களின் காலம்

**நூலாசிரியர்களின் காலம்** என்னும் இத் தொகுப்பில் தமிழில் நூல் செய்த ஆசிரியர் பெயர்கள் நூற்றாண்டு வாரியாக அகர வரிசையில் தரப்பட்டுள்ளன. தொகுத்தவர் மு. அருணாசலம். இதில் நூலின் ஆசியர் பெயர் தெரியாத நிலையில் உள்ளவர்கள் பெயர் நூலின் பெயரோடு உடையார் என்னும் சொல் சேர்க்கப்பட்டு ‘அமிர்தபதியுடையார்’ என்பது போல் குறிக்கப்பெற்றுள்ளன. எண்கள் கி.பி. ஆண்டுகளைக் குறிப்பன. சக ஆண்டுக் குறிப்புகள் தெரியவரும் நூலாசிரியரின் காலம் இதில் துல்லியமாகக் கணிக்கப்பட்டுள்ளது. ஏனையவை ஒரு தலைமுறைக்கு 25 ஆண்டுகள் என்னும் கணக்கீட்டில் சமகாலத்தவர், முன் பின் காலத்தவர் முதலானவற்றை ஒப்புநோக்கிக் கணிக்கப்பட்டுள்ளன.
# நூலாசிரியர்களின் காலம்

## 9 ஆம் நூற்றாண்டு

### நிரலடைவு

| ஆசிரியர் | நூல் | காலம் |  |
| --- | --- | --- | --- |
| அறிவனார் | பஞ்சமரபு | 875-900 |  |
| - | இரும்பல் காஞ்சி | 850-855 |  |
| ஐயனாரிதனார் | புறப்பொருள் வெண்பாமாலை | 850-875 |  |
| கபிலர் | பாட்டியல் | 800-825 |  |
| கம்பர் | இராமாயணம் | 875-900 |  |
| கல்லாடர் | பாட்டியல் | 800-825 |  |
| சிறுகாக்கைபாடினியர் | சிறுகாக்கை பாடினியம் |  |  |
| திருத்தக்கதேவர் | சீவகசிந்தாமணி | 875-900 |  |
| திருப்பிரவாசிரியர் | தூக்கியல் |  |  |
| - | நந்திக்கலம்பகம் | 800-825 |  |
| _ | தமிழ்நெறி விளக்கம் | 825-850 |  |
| பெருந்தேவனார் | பாரதவெண்பா, மாவிந்தம் | 625-850 |  |
| நம்மாழ்வார் | திருவிருத்தம், திருஆசிரியம், பெரியதிருஅந்தாதி, திருவாய்மொழி | 800-825 |  |
| மாணிக்கவாசகர் | திருவாசகம் | 850-875 |  |
| - | வளையாபதி | 825-850 |  |
| - | விம்பிசாரன் கதை | 825-850 | } |
# நூலாசிரியர்களின் காலம்

## 10 ஆம் நூற்றாண்டு

1. அமிர்தபதியுடையார் 950
1. ஆத்திரையன் பேராசிரியன் 950
1. ஆளவந்தார் 918-1023
1. ஈசுவரமுனி 860-950
1. உபேந்திராசாரியர் 950
1. உய்யக்கொண்டார் 950
1. கண்டராதித்தர் 950-957
1. கபிலதேவ நாயனார் 900-925
1. கல்லாடதேவ நாயனார் 925-950
1. குண்டலகேசியாசிரியர் 900-950
1. குருகை காவலப்பன் 850-940
1. சேந்தனார் 920-960
1. திருகண்ணமங்கையாண்டான் 850-930
1. திருமாளிகைத்தேவர் 940
1. திருவாலியமுதனார் 950
1. திரையக்காணமுடையார் 950
1. தேசிகமாலையுடையார் 950
1. தோலாமொழித்தேவர் 925-950
1. நக்கீரதேவநாயனார் 900-925
1. நாராயணன், வேம்பை 950
1. நாரதசரிதையுடையார் 950
1. நீலகண்டனார் 950
1. நீலகேசியுடையார் 950-1000
1. பட்டினத்தார் 900-925
1. பரணதேவநாயனார் 900-925
1. பன்னிரு பாட்டியல் தொகுத்தவர் 985-1000
1. பிங்கலசரிதையுடையார் 950
1. பிங்கலர் 900-925
1. பிடவூர் வேளார் தந்தை 995
1. பெரும்பொருள் விளக்க ஆசிரியர் 950
1. மணக்கால் நம்பி 850-940
1. மணக்குடவர் 950-1000
1. வங்கிபுரத்தாய்ச்சி 950
1. வாமணசரிதையுடையார் 950
1. வேணாட்டடிகள் 950
# நூலாசிரியர்களின் காலம்

## 11 ஆம் நூற்றாண்டு

1. அடியார்க்கு நல்லார்
1. அமிர்தசாகரர்
1. அரும்பதவுரை ஆசிரியர் (சிலப்பதிகாரம்)
1. இராமானுசர்
1. இளம்பூரணர்
1. கருவூர்த்தேவர்
1. கல்லாடனார் (உரையாசிரியர்)
1. கவிகுமுத சந்திர பண்டிதன் திருநாராயண பட்டன்
1. குணசாகரர்
1. சொட்டை நம்பிகள்
1. திருக்கச்சி நம்பி
1. திருக்கோட்டி நம்பிகள் (தனியன்)
1. திருநாவுக்கரசு தேவர் (திரு ஏகதேசமாலை)
1. திருமலை நம்பி
1. தேயிராயர்
1. நம்பியாண்டார் நம்பி
1. நாராயணன் பட்டாதித்தன்
1. பரிப்பெருமாள்
1. பிள்ளை முதலி
1. புத்தமித்திரனார்
1. புருடோத்தம நம்பி
1. பூங்கோயில் நம்பி
1. பூந்துருத்தி நம்பி காடநம்பி
1. பொன்னவன் (கனாநூல்)
1. மருதத்தாருடையான் சிற்றம்பலமுடையான்
1. விருத்தியுரை ஆசிரியர் (யாப்பருங்கலம்)
# நூலாசிரியர்களின் காலம்

## கருவிநூல்

- மு. அருணாசலம், தமிழ் இலக்கிய வரலாறு, நூற்றாண்டு வாரியாக 14 தொகுதிகள், பதிப்பு 2005
# இயங்காமை இனிமேல் இல்லை

**இயங்காமை இனிமேல் இல்லை** (ஐடில் நோ மோர் (Idle No More)) என்பது கனடாவில் 2012 டிசம்பர் காலப் பகுதியில் தொடங்கிய ஓரு முதற்குடிமக்கள் எதிர்ப்புப் போராட்ட இயக்கம் ஆகும். பெரும்பாலும் இளையோரால், சமூக வலைப்பின்னல்களை திறனாகப் பயன்படுத்தி இந்தப் போராட்டம் முன்னெடுக்கப்பட்டு வருகிறது. கனடாவில் மிகவும் மோசமான முதற்குடிமக்கள் வாழ்நிலையை மேம்படுத்துவது, அவர்களின் உரிமைகளை நடைமுறைப்படுத்துவது, அண்மையில் கொண்டுவரப்பட்ட சட்டங்களை எதிர்ப்பது உட்பட்ட காரணங்களுக்காக இந்தப் போராட்டம் முன்னெடுக்கப்பட்டு வருகிறது.
# அ. ராமசாமி

**அ. ராமசாமி** திருநெல்வேலி மனோன்மணியம் சுந்தரனார் பல்கலைக்கழகத் தமிழியல் துறையில் பேராசிரியராகப் பணியாற்றி 2019 ஜூலை 30 அன்று ஓய்வு பெற்றார். கல்விப்புலம் சார்ந்தவராக மட்டுமல்லாமல் நிகழ்காலத் தமிழ் இலக்கியம், அரசியல், கலை, பண்பாடு சார்ந்த சிற்றிதழ்களில் 1983 தொடங்கிக் கட்டுரைகள் எழுதி வருவதன் மூலம் திறனாய்வாளராகவும் அறியப்படுபவர்.
# அ. ராமசாமி

## வாழ்க்கைக்குறிப்பு

மதுரை மாவட்டம் உசிலம்பட்டியிலிருந்து 20 கிலோமீட்டர் தொலைவில் இருக்கும் தச்சபட்டி என்னும் சிற்றூரில் பிறந்த ராமசாமி பட்டப்படிப்பு தொடங்கி முனைவர் பட்டம் வரை தமிழ் இலக்கியக் கல்வி கற்றவர். பள்ளிப்படிப்பு தொடங்கிப் படிப்புக்காகவும் பணிகளுக்காகவும் திண்டுக்கல், மதுரை, புதுச்சேரி, திருநெல்வேலி, கோயம்புத்தூர், வார்சா (போலந்து) போன்ற நகரங்களில் வாழ்ந்த அனுபவங்கள் அவருக்கு உண்டு. பணி ஓய்வுக்குப் பின் மதுரை மாவட்டம் திருமங்கலத்தில் வசித்துவருகிறார்.
# அ. ராமசாமி

## கல்வியும் பணிகளும்

மதுரைக் காமராசர் பல்கலைக் கழகத்தில் படிப்பை முடித்த பின் மதுரை அமெரிக்கன் கல்லூரி தமிழ்த் துறை (1987-1989), புதுச்சேரி பல்கலைக்கழக நிகழ்கலைப்பள்ளியிலும் (1989-1997) விரிவுரையாளராகப் பணியாற்றியுள்ளார். இந்திய அரசின் கலை பண்பாட்டு அமைச்சகம், போலந்து நாட்டு வார்சா பல்கலைக்கழக இந்தியவியல் துறையில் வருகைதரு பேராசிரியராக இரண்டாண்டுக் காலம் (2011-2013) பணி செய்யத் தேர்வு செய்து அனுப்பியுள்ளது.
கல்வித்துறை சார்ந்து மொழிப்புல முதன்மையர், அம்பேத்கரியல் மைய இயக்குநர், நூலகம், நாட்டு நலப்பணித்திட்டம், பதிப்புத்துறை,இளைஞர் நலம் போன்ற அமைப்புகளின் ஆலோசகனை மற்றும் பணிப்பொறுப்புகளையும் கூடுதலாகக் கவனித்த அனுபவம் கொண்டவர். இந்தியப் பல்கலைக்கழகப் பாடத்திட்டக் குழுக்களில் இடம் பெற்று தமிழ் இலக்கியக் கல்வியின் போக்குகளை உருவாக்குவதில் –குறிப்பாக நவீனத் தமிழ் இலக்கியத்திற்கான இடத்தைப் பல்கலைக்கழகப் பாடத்திட்டத்திற்குள் கொண்டுவரத் தொடர்ச்சியான முயற்சிகளை மேற்கொண்டவர். இலங்கை, மலேசியப் பல்கலைக் கழகங்களில் கல்விசார் குழுக்களிலும் ஆலோசகராகப் பணியாற்றியுள்ளார்.2019 ஜூன் 30 இல் பணி ஓய்வு. அரசுப் பல்கலைக்கழகப்பணி ஓய்வுக்குப் பின் கோயம்புத்தூர் குமரகுரு கல்லூரியில் இணைப்புல முதன்மையராக ஒன்றரை ஆண்டுகள் பொறுப்பில் இருந்த அனுபவமும் உண்டு.  
மதுரைக் காமராசர் பல்கலைக்கழகத்தில் மாணவராக இருந்த வீதி நாடகங்களை அரங்கேற்றிய மதுரை நிஜநாடக இயக்கத்தோடு இணைந்து செயல்பட்டவர். அதன் தொடர்ச்சியாகப் புதுச்சேரியில் தொடங்கப்பெற்ற சங்கரதாஸ் நிகழ்கலைப் பள்ளியின் ஆசிரியராகி மாணவர்களுக்கு நாடகவியல் கற்பித்ததோடு நாடகங்களையும், நாடகவியல் சார்ந்த விளக்கவியல் கட்டுரைகளையும், விமரிசனக்கட்டுரைகளையும் எழுதியுள்ளார்.  
நாடகவியலின் நீட்சியாகத் திரைப்படங்களைக் குறித்து எழுதத் தொடங்கி, தமிழ் வெகுமக்கள் சினிமா உருவாக்கும் கருத்தியல் மற்றும் அரசியல் போக்குகளைக் கட்டுடைத்துக் கட்டுரைகளை எழுதும் விமரிசகராக அறியப்படுகிறார். 1990களுக்குப் பின் புதிய அலையாக எழுந்த தமிழ் தலித் எழுத்துக்களைப் பொதுத்தளத்திற்கு அறிமுகம் செய்த எழுத்துகளில் இவரது பங்களிப்பு முக்கியமானது.  
கல்வித்துறை சார்ந்த பணிகளுக்காகப் போலந்து, சௌதி அரேபியா, கனடா, ஐக்கிய அமெரிக்கா, இலங்கை, மலேசியா, சிங்கப்பூர் முதலான நாடுகளுக்கும் சுற்றுலாப் பயணியாக நார்வே, டென்மார்க், ஆஸ்திரியா, ஹங்கேரி போன்ற நாடுகளுக்கும் பயணம் செய்துள்ளார்.
# அ. ராமசாமி

## எழுதிய நூல்கள்

### தனி ஆசிரியராக

- **பண்பாட்டு வாசிப்புகள் –** எழுத்துப் பதிப்பகம்/ஜீரோ டிகிரி, சென்னை,2024
- **காண்போர் வாசிப்புகள் –** எழுத்துப் பதிப்பகம்/ஜீரோ டிகிரி, சென்னை,2024
- **பெண்ணிய வாசிப்புகள் –** எழுத்துப் பதிப்பகம்/ஜீரோ டிகிரி, சென்னை,2023
- **போரிலக்கிய வாசிப்புகள்-** எழுத்துப் பதிப்பகம்/ஜீரோ டிகிரி, சென்னை, 2023
- **கி.ரா.நினைவுகள்**, டிஸ்கவரி பப்ளிகேஷன்ஸ், சென்னை, 2022
- **தமிழ் சினிமா - முன்வைப்புகள், கவன ஈர்ப்புகள், வெளிப்பாடு**கள், உயிர்மை, சென்னை, 2021
- **நான்.. நீங்கள்.. அவர்கள்..**. (நேர்காணல்களின் தொகுப்பு) ,ஒப்பனை, திருமங்கலம், மதுரை, 2021
- **தூ.தா.சங்கரதாஸ் சுவாமிகளின் நாடகமுறையும் வாழ்வும்(**பிரஹலாதா பதிப்பு முன்னுரையுடன்),ஒப்பனை, திருமங்கலம், மதுரை, 2021
- **செவ்வியக்கவிதைகள்**, பதிப்புத்துறை, மனோன்மணியம் சுந்தரனார் பல்கலைக்கழகம், 2018
- **10 நாடகங்கள்**, ஒப்பனை, சென்னை, 2016
- **கதைவெளி மனிதர்கள்**,நற்றிணை, சென்னை, 2016
- **நாவல் என்னும் பெருங்களம்**,நற்றிணை, சென்னை, 2016
- **மறதிகளும் நினைவுகளும்** - (காலனியம்-மக்களாட்சி- பின் காலனியம்),உயிர்மை, சென்னை, 2015
- **நாயக்கர் காலம் - வரலாறும் இலக்கியமும்** திருந்திய பதிப்பு, நியுசெஞ்சுரி புக் ஹவுஸ், சென்னை, 2015
- **வார்சாவில் இருந்தேன்,** அயல்நாட்டுப் பயண அனுபவங்கள் பற்றிய கட்டுரைநூல், நியுசெஞ்சுரி புக் ஹவுஸ், சென்னை, 2015
# அ. ராமசாமி

## **தொடரும் ஒத்திகைகள்**, நாடகம், நியுசெஞ்சுரி புக் ஹவுஸ், சென்னை, 2015

- **தமிழ்ச்சினிமா: காண்பதுவும் காட்டப்படுவதும்**,உயிர்மை, சென்னை, 2014
- **இலக்கியமும் வரலாறும்** ( நாயக்கர் காலம்) - உயிர்மை, சென்னை 2010
- **வேறு வேறு உலகங்கள்** (சமகால நிகழ்வுகள் குறித்த 22 கட்டுரைகளின் தொகுதி), உயிர்மை, சென்னை, 2009
- **திசைகளும் வெளிகளும்** (சமகால நிகழ்வுகள் குறித்த75 கட்டுரைகளின் தொகுதி), நியூ செஞ்சுரி புக் ஹவுஸ், சென்னை,2009
- **மையம் கலைத்த விளிம்புகள்** (தலித்தியம், தலித் இலக்கியம் பற்றிய விமரிசனக் கட்டுரைகள்), ஆழி பப்ளிஷர்ஸ், சென்னை, 2008
- **முன்மேடை**, (அரங்கியல் மற்றும் நாடகங்கள் குறித்த கட்டுரைகள்) அம்ருதா பதிப்பகம், சென்னை, 2007
- **தமிழ் சினிமா - அகவெளியும் புறவெளியும்** (விமரிசனக் கட்டுரைகள்) காலச்சுவடு,நாகர்கோவில், 2007
- **நகரும் காட்சிகள்: ரஜினியின் சினிமா ரஜினியின் அரசிய**ல், (பிம்ப உருவாக்கம் குறித்த ஆய்வு நூல்) பாரதி புத்தகாலயம்,சென்னை, 2007
- **பிம்பங்கள் அடையாளங்கள்** (வெகுமக்கள் பண்பாடு குறித்த கட்டுரைகள்), உயிர்மை, சென்னை, 2005
- **ஒளிநிழல் உலகம், தமிழ் சினிமா கட்டுரைகள்**, (விமரிசனக் கட்டுரைகள்) காலச்சுவடு, நாகர்கோவில், 2004
- **அலையும் விழித்திரை,** (வெகுமக்கள் பண்பாடு, ஊடகங்கள் குறித்த கட்டுரைகள்), காவ்யா, பெங்களூர், 2002
- **வட்டங்களும் சிலுவைகளும்**, (10 குறுநாடகங்கள்), வானவில், பாளையங்கோட்டை, 2002
- **ஒத்திகை,(**இரண்டு நாடகங்களும் நாடகங்கள் பற்றிய கட்டுரைகளும்), விடியல், கோவை, 1998
- **நாடகங்கள் விவாதங்கள்**, (மூன்றுநாடகங்களும் நாடகங்கள் பற்றிய விவாதமும்) ஒப்பனை, பாண்டிச்சேரி,1995
# அ. ராமசாமி

## **தொடரும் ஒத்திகைகள்**, நாடகம், நியுசெஞ்சுரி புக் ஹவுஸ், சென்னை, 2015

### தனிக்கையேடு

- **சங்கரதாஸ் சுவாமிகள்**, (இந்திய இலக்கியச் சிற்பிகள் வரிசை) சாகித்திய அகாடமி, புதுதில்லி, 2001
**பதிப்பாசிரியராக**<blockquote>1.  ***தி.சு.ந.வின் திறனாய்வுத்தடம்,** பதி. ந.முருகேசபாண்டியன், அ.ராமசாமி, பா.ஆனந்தகுமார், நியுசெஞ்சுரி புக்ஹவுஸ், 2020*  
***2. தி.சுந.வின் எண்பது அகவை நிறைவு மலர்**, பதி. ந.முருகேசபாண்டியன், அ.ராமசாமி, பா.ஆனந்தகுமார், நியுசெஞ்சுரி புக்ஹவுஸ், 2020*  
*3.  **ஆய்வுத்தளங்களும் முறையியல்களும்,** முனைவர் அ.ராமசாமி, முனைவர் ஞா.ஸ்டீபன், தமிழியல் துறைக்கட்டுரைகளின் தொகுப்பு, பதிப்புத்துறை, பல்கலைக்கழக மானியக்குழுவின் பதிப்புத்துறை நிதி,மனோன்மணியம் சுந்தரனார் பல்கலைக்கழகம், 2018 [978-93-81402-32-0]*  
*4.  **உலகத்தமிழ் இலக்கிய வரைபடம்,** பன்னாட்டுக்கருத்தரங்க க்கட்டுரைகளின் தொகுப்பு, தொகுப்பாசிரியர்கள்: முனைவர் ஞா.ஸ்டீபன், முனைவர் அ.ராமசாமி, பதிப்புத்துறை, மனோன்மணியம் சுந்தரனார் பல்கலைக்கழகம், 2018*  
***5. தமிழில் உரையும் உரைநடையும்** இளங்கலைப்படிப்பின் முதல் பருவத்திற்குரியது, முதல் ஆசிரியர் அ.ராமசாமி, தமிழியல் துறை வெளியீடு, மனோன்மணியம் சுந்தரனார் பல்கலைக்கழகம் 2018*  
*6.  **நள்ளிரவு வெக்கை** , தொகுப்பாசிரியர்: அ. ராமசாமி, அம்பேத்கர் படிப்புமையம் நட த்திய ஆய்வுமாநாட்டுக் கட்டுரைத் தொகுப்பு, மனோன்மணியம் சுந்தரனார் பல்கலைக்கழகம், 2010*  
*7.  **வெகுஜனப்பண்பாடும் இலக்கியமும்,** தேசியக் கருத்தரங்க க்கட்டுரைகள், பதி. ஞா.ஸ்டீபன்& அ.ராமசாமி, தமிழியல் துறை, மனோன்மணியம் சுந்தரனார் பல்கலைக்கழகம், 2010*  
*8.  **பிரஹலாதா** ( ஆய்வு முன்னுரையுடன் சங்கரதாஸ் சுவாமிகளின் புராண நாடகம்) காலச்சுவடு,நாகர்கோவில், 2009 [ 978-81-89359-80-5]*  
*9.  **தேற்றமும் தெளிவும்** (துறையாசிரியர்கள், ஆய்வாளர்களின் ஆய்வுக்கட்டுரைகள்) தமிழியல் துறை, பதி. முனைவர் அ.ராமசாமி& முனைவர் பே.நடராசன், பதிப்புத்துறை , மனோன்மணியம் சுந்தரனார் பல்கலைக்கழகம், 2009, [ 978-81-908352-0-6]*  
*10. **பன்னிரண்டு சிறுகதைகள்**, இளங்கலைப் படிப்பில் இரண்டாம் பருவத்திற்குரியது, பல்கலைக்கழகத்திற்காக நியுசெஞ்சுரி பதிப்பகம் , 2006*  
*11. **திறனாய்வுத்தேடல்கள்**, பதி. ந.முருகேசபாண்டியன், அ.ராமசாமி, பா.ஆனந்தகுமார்,சித்திரை நிலவு, மதுரை, 2002*  
*12. **பின்னை நவீனத்துவம்:கோட்பாடுகளும் தமிழ்ச் சூழலும்,** தொகுப்பாசிரியர்கள்: தி.சு.நடராசன், அ.ராமசாமி, கருத்தரங்க க்கட்டுரைகளின் தொகுப்பு, விடியல் பதிப்பகம், கோயம்புத்தூர், 1998*</blockquote>**விருதுகள்**  
- **தமிழ்நாடு கலை இலக்கியப்பெருமன்ற விருது** - /2024 இல் வந்த கட்டுரை இலக்கியம் -**போரிலக்கிய வாசிப்புகள்** - 2025.
- **இளவந்திகை அமைப்பு வழங்கும் எழுச்சித்தமிழர் இலக்கியவிருது,** 2024 இல் வந்த அல்புனைவுகளில் சிறந்த நூலாகப் **பண்பாட்டு வாசிப்புகள்** நூலுக்காக -2025,
- **சுஜாதா விருது** - கதைவெளி மனிதர்கள் நூலுக்காக-2017
- **ஜெயந்தன் விருது** **- தொடரும் ஒத்திகை** என்னும் நாடகத்திற்காக -2017
- **நிகரி விருது** - கல்வி நிறுவனங்களில் பாகுபாடுகளைக் களையும் நோக்கில் செயல்படும் ஆசிரியர்களுக்கான விருது. 2013
- **சிறந்த ஆசிரியர் விருது** -பல்கலைக்கழக அளவில் வழங்கப்படும் விருது. 2010
- **திருப்பூர் தமிழ்ச் சங்க விருது -அலையும் விழித்திரை** நூலுக்காக- 2000
- வலைப்பூ
# ஜெய்சங்கர் நடித்த தமிழ்த் திரைப்படங்கள்
| 1986 | *ஜோதி மலர்* |  |
| 1986 | *கைதியின் தீர்ப்பு* |  |
| 1986 | *கண்ணே கனியமுதே* |  |
| 1986 | *குங்கும பொட்டு* |  |
| 1986 | *மாவீரன்* |  |
| 1986 | *மச்சக்காரன்* |  |
| 1986 | *மருமகள்* |  |
| 1986 | *மீண்டும் பல்லவி* |  |
| 1986 | *முரட்டு கரங்கள்* |  |
| 1986 | *நானும் ஒரு தொழிலாளி* |  |
| 1986 | *நம்பினார் கெடுவதில்லை* |  |
| 1986 | *ஊமை விழிகள்* |  |
| 1986 | *ரசிகன் ஒரு ரசிகை* |  |
| 1986 | *ரேவதி* |  |
| 1986 | *சிவப்பு மலர்கள்* |  |
| 1986 | *பதில் சொல்வாள் பத்ரகாளி* |  |
| 1987 | *அஞ்சாத சிங்கம்* |  |
| 1987 | *கூலிக்காரன்* |  |
| 1987 | *இவர்கள் இந்தியர்கள்* |  |
| 1987 | *இவர்கள் வருங்காலத் தூண்கள்* |  |
| 1987 | *கதை கதையாம் காரணமாம்* |  |
| 1987 | *காதல் பரிசு* |  |
| 1987 | *பருவ ராகம்* |  |
| 1987 | *சொல்லுவதெல்லாம் உண்மை* |  |
| 1987 | *வைராக்கியம்* |  |
| 1987 | *வீர பாண்டியன்* |  |
| 1987 | *விலங்கு* |  |
| 1987 | *ஒரு தாயின் சபதம்* |  |
| 1988 | *என் ஜீவன் பாடுது* |  |
| 1988 | *இரண்டில் ஒன்று* |  |
| 1988 | *ஊரைத் தெரிஞ்சுகிட்டேன்* |  |
| 1988 | *தாய் பாசம்* |  |
| 1988 | *ஜாடிக்கேத்த மூடி* |  |
| 1989 | *திராவிடன்* |  |
| 1989 | *மாப்பிள்ளை* |  |
| 1989 | *நாளைய மனிதன்* |  |
| 1989 | *பொன்மன செல்வன்* |  |
| 1989 | *பொண்ணு பாக்க போறேன்* |  |
| 1989 | *பொறுத்தது போதும்* |  |
| 1989 | *தாய்நாடு* |  |
| 1989 | *அபூர்வ சகோதரர்கள்* |  |
| 1990 | *அம்மா பிள்ளை* |  |
| 1990 | *ஆரத்தி எடுங்கடி* |  |
| 1990 | *கல்யாண ராசி* |  |
| 1990 | *மௌனம் சம்மதம்* |  |
| 1990 | *பாலைவன பறவைகள்* |  |
| 1990 | *13-ம் நம்பர் வீடு* |  |
| 1991 | *தளபதி* |  |
| 1991 | *மில் தொழிலாளி* |  |
| 1991 | *நாட்டுக்கு ஒரு நல்லவன்* |  |
| 1991 | *நீ பாதி நான் பாதி* |  |
| 1991 | *சார் ஐ லவ் யூ* |  |
| 1991 | *வணக்கம் வாத்தியாரே* |  |
| 1991 | *ஆயுள் கைதி* |  |
| 1992 | *கஸ்தூரி மஞ்சள்* |  |
| 1992 | *நாடோடிப் பாட்டுக்காரன்* |  |
| 1992 | *நாளைய செய்தி* |  |
| 1992 | *நட்சத்திர நாயகன்* |  |
| 1992 | *சிங்கார வேலன்* |  |
| 1993 | *ஏர்போர்ட்* |  |
| 1993 | *துருவ நட்சத்திரம்* |  |
| 1993 | *கோகுலம்* |  |
| 1993 | *மின்மினி பூச்சிகள்* |  |
| 1993 | *முதல் பாடல்* |  |
| 1994 | *என் ராஜாங்கம்* |  |
| 1994 | *கண்மணி* |  |
| 1994 | *பிரியங்கா* |  |
| 1994 | *சிந்துநதிப் பூ* |  |
| 1994 | *வரவு எட்டணா செலவு பத்தணா* |  |
| 1995 | *அவள் போட்ட கோலம்* |  |
| 1995 | *சந்திரலேகா* |  |
| 1995 | *பாட்டு வாத்தியார்* |  |
| 1995 | *தாய் தங்கை பாசம்* |  |
| 1995 | *வாரார் சண்டியர்* |  |
| 1995 | *விஷ்ணு* |  |
| 1996 | *சுபாஷ்* |  |
| 1997 | *அருணாச்சலம்* |  |
| 1997 | *காலமெல்லாம் காத்திருப்பேன்* |  |
| 1997 | *காத்திருந்த காதல்* |  |
| 1998 | *புதுமைப்பித்தன்* |  |
| 1998 | *தர்மா* |  |
| 1998 | *இனி எல்லாம் சுகமே* |  |
| 1999 | *சின்ன ராஜா* |  |
| 1999 | *பூ வாசம்* |  |
# டானியல் புவர்

**டானியல் வாரன் புவர்** (*Daniel Warren Poor*), சூன் 27, 1789 - பெப்ரவரி 3, 1855) ஒரு கிறித்தவ சமய மதகுரு ஆவார். இலங்கை மற்றும் இந்தியாவில் பல கல்விச்சாலைகளை நிறுவி, நிர்வாகம் செய்தார். இவரின் நினைவாக மதுரை அமெரிக்கன் கல்லூரியில் நூலகம் உள்ளது. மேலும், இவர் யாழ்ப்பாணக் கல்லூரியின் நிறுவனரும் ஆவார்.
# டானியல் புவர்

## வாழ்க்கைக் குறிப்பு

டானியல் புவர் அமெரிக்காவின் மாசச்சூசெட்ஸ் மாநிலத்தில் டென்வெர்சு என்னும் இடத்தில் 1789 யூன் 27 இல் பிறந்தார். ஆண்டோவர் பிலிப்சி அகாதமியில் 1805 இலும் பின்னர் டாட்மவுத் கல்லூரியில் 1811 இலும் படித்துப் பட்டம் பெற்றார். பின்னர் ஆண்டோவர் இறையியல் மதப்பள்ளியில் இணைந்து 1814 இல் இறையியலில் பட்டம் பெற்றார். மாசச்சூசெட்சு நியூபரிபோர்ட்டில் 1815 இல் குருவாக திருநிலைப்படுத்தப்பட்டார்.  
1815 அக்டோபர் 9 இல் சூசன் பல்ஃபிஞ்ச் என்பவரைத் திருமணம் புரிந்தார். இரு வாரங்களுக்குப் பின்னர் 1815 அக்டோபர் 15 இல் "ட்றியட்" என்ற கப்பலில் தனது மனைவியுடனும், மொழியியலாளர் வண. வில்லியம் பென்ட்லி என்பவருடனும் இலங்கை புறப்பட்டார். இவர்களுடன் ஜேம்சு ரிச்சார்ட்ஸ், மெஞ்சமின் மெயிக்சு ஆகிய மதகுருக்களும் அவர்களது மனைவிமாரும், எட்வர்ட் பாரென் என்ற இளம் மதகுருவும் இலங்கை சென்றனர். 1816 மார்ச் 22 இல் கொழும்பு வந்தடைந்த இவர்கள் பின்னர் யாழ்ப்பாணம் சென்றனர். புவரும், எட்வர்ட் பாரனும் 1816 அக்டோபர் 16 இல் தெல்லிப்பழையில் குடியேறினர்.  
==மேற்கோள்கள்=
=
# விவிலிய ஞானிகள்

**விவிலிய ஞானிகள்** (*biblical Magi*) , **மூன்று அரசர்கள்** அல்லது **கிழக்கிலிருந்து வந்த ஞானிகள்** எனப்படுவோர் கிறித்தவ பாரம்பரியப்படி, இயேசுவின் பிறப்புக்கு பின்பு, விண்மீனின் வழிகாட்டுதலால் கிழக்கிலிருந்து வந்து இயேசுவை வணங்கிய குறிப்பிடத்தக்க வெளிநாட்டவர் ஆவர். இவர்கள் கிறித்துமசு குடில் முதலிய கிறிஸ்து பிறப்புக் கால கொண்டாட்டங்களில் முக்கிய இடம் பெறுகின்றார்கள்.
# விவிலிய ஞானிகள்

## ஞானிகள்

இவர்கள் மூன்று பேர் என்று விவிலியத்தில் இல்லை. ஆயினும் இவர்கள் இயேசுவுக்கு அளித்த பரிசுகளின் எண்ணிக்கையினை வைத்து இவர்கள் மூவர் என நம்பப்படுகின்றது.  
இவர்கள் விண்மீனை ஆய்து அறிந்து வந்ததால் இவர்கள் வானியளாலராக இருக்கலாம்.  
இயேசுவின் வருகையின் போது *எல்லா அரசர்களும் அவர்முன் தரைமட்டும் தாழ்ந்து வணங்குவார்கள்;* திருப்பாடல்கள் 72:14இல் உள்ள மறைநூல் வாக்கினால் இவர்கள் அரசர்களாக இருப்பர் என நம்பப்படுகின்றது.  
பரம்பரியப்படி இவர்களின் பெயர்கள்:
- மெல்கியோர், பாரசிக ஞானி
- கஸ்பார் , எதியோப்பிய ஞானி
- பல்தாசார், அராபிய ஞானி.
# விவிலிய ஞானிகள்

## விவிலியத்தில்

இவர்கள் வந்த நிகழ்வு மத்தேயு நற்செய்தியில் மட்டுமே இடம் பெறுகின்றது. இதன்படி கிழக்கிலிருந்து ஞானிகள் எருசலேமுக்கு வந்து, ஏரோது அரசனிடம் 'யூதர்களின் அரசராகப் பிறந்திருக்கிறவர் எங்கே? அவரது விண்மீன் எழக் கண்டோம். அவரை வணங்க வந்திருக்கிறோம்' என்றார்கள். இதைக் கேட்டதும் ஏரோது மக்களிடையே இருந்த மறைநூல் அறிஞர்களை ஒன்று கூட்டி, மெசியா எங்கே பிறப்பார் என்று அவர்களிடம் விசாரித்தான். அவர்கள் ஆராய்ந்து மீக்கா நூலில் உள்ளது படி மெசியா யூதேயாவிலுள்ள பெத்லகேமில் பிறக்க வேண்டும் என அறிவித்ததால் ஞானிகளை அங்கே அனுப்பி வைத்தான். முன்பு எழுந்த விண்மீன் தோன்றிக் குழந்தை இருந்த இடத்திற்கு மேல் வந்து நிற்கும்வரை அவர்களுக்கு முன்னே சென்றது. அங்கே வீட்டிற்குள் அவர்கள் போய்க் குழந்தையை அதன் தாய் மரியா வைத்திருப்பதைக் கண்டு நெடுஞ்சாண்கிடையாய் விழுந்து குழந்தையை வணங்கினார்கள்; தங்கள் பேழைகளைத் திறந்து பொன்னும் சாம்பிராணியும் வெள்ளைப்போளமும் காணிக்கையாகக் கொடுத்தார்கள். ஏரோதிடம் திரும்பிப் போக வேண்டாம் என்று கனவில் அவர்கள் எச்சரிக்கப்பட்டதால் வேறு வழியாகத் தங்கள் நாடு திரும்பினார்கள்.
# இந்தியாவில் குழந்தைத் தொழிலாளர்கள்

இந்தியாவில் குழந்தைகள் பகுதி நேர அல்லது முழு நேர அடிப்படையில், பொருளாதார நடவடிக்கைகளில் ஈடுபடும் நடைமுறை உள்ளது. இந்நடைமுறை அவர்கள் குழந்தைப் பருவத்தைப் பறித்து, அவர்களுடைய உடல் மற்றும் மன வளர்ச்சிக்குத் தடையாக உள்ளது. வறுமை, நல்ல பள்ளிகள் மற்றும் முறைசாரா பொருளாதாரம் வளர்ச்சி இல்லாமை இந்தியாவில் குழந்தைத் தொழிலாளர் நடைமுறை இருக்க முக்கிய காரணங்கள் என கருதப்படுகிறது.  
2001-ஆம் ஆண்டு இந்திய தேசிய மக்கள் தொகை கணக்கெடுப்பின்படி, 5-14 வயது குழந்தைத் தொழிலாளர் எண்ணிக்கை, 12.6 மில்லியன் இருக்க வேண்டும் மதிப்பிடப்பட்டுள்ளது. குழந்தைத் தொழிலாளர் பிரச்சினை இந்தியாவின் தனிப்பட்ட பிரச்சினை அல்ல; உலக அளவில், 215 மில்லியன் குழந்தைகள் வேலை செய்கின்றனர், பலர் முழுநேரமும்.  
2001-ஆம் ஆண்டில், இந்தியாவில் உள்ள 12.6 மில்லியனில், 0.12 மில்லியன் குழந்தைகள் அபாயகரமான வேலையில் இருந்தனர். பெரிய மக்கள் தொகை கொண்ட இந்தியாவில், 14 வயதிற்குக் கீழ் உள்ள தொழிலாளர்கள் உலகிலேயே அதிக எண்ணிக்கையில் உள்ளதாக யுனிசெபால் மதிப்பிடப்பட்டுள்ளது. சர்வதேசத் தொழிலாளர் அமைப்பு இந்தியாவில் 60 சதவீதம் குழந்தைத் தொழிலாளர் விவசாயத்தில் ஈடுபட்டுள்ளனர் என்று மதிப்பிட்டுள்ளது, ஐக்கிய நாடுகளின் உணவு மற்றும் வேளாண்மை அமைப்பு 70 சதவீதம் குழந்தைத் தொழிலாளர் விவசாயம் மற்றும் அதை சார்ந்த நடவடிக்கைகளில் ஈடுப்பட்டுள்ளதாக மதிப்பிட்டுள்ளது. விவசாயம் தவிர, குழந்தைத் தொழிலாளர் இந்திய பொருளாதாரத்தின் அனைத்து முறைசாரா துறைகளிலும் காணப்படுகின்றனர்.  
இந்திய அரசியலமைப்பின் 24-ஆம் உறுப்புரை குழந்தை தொழிலாளர் நடைமுறையைத் தடை செய்கிறது. மேலும், இந்திய குற்றவியல் நடைமுறை சட்டம், இளம் நீதி (பராமரிப்பு மற்றும் பாதுகாப்பு) குழந்தைகள் சட்டம்-2000 மற்றும் குழந்தைத் தொழிலாளர் (தடை மற்றும் ஒழிப்பு) சட்டம்-1986, குழந்தை தொழிலாளர் நடைமுறையை அடையாளம் கண்டு, நடவடிக்கை எடுக்க மற்றும் தடுக்க சட்ட அடிப்படையை வழங்குகின்றனர்.
# இந்தியாவில் குழந்தைத் தொழிலாளர்கள்

## குழந்தைகள் வரையறை

இந்திய அரசியலமைப்புச் சட்டப்பிரிவு 24-ன் படி பதினான்கு வயதிற்குட்பட்ட அனைவரும் குழந்தைகளே. குழந்தைத் தொழிலாளர் (ஒழித்தல் மற்றும் ஒழுங்குபடுத்தல்) சட்டம் 1986-இன்படியும் பதினான்கு வயதிற்குட்பட்டவர்கள் குழந்தைகளாகவே கருதப்படுவர். ஐக்கிய நாடுகளின் குழந்தைகளின் உரிமை சாசனப் பிரிவு-1 பதினெட்டு வயதிற்குட்பட்டவர்களை குழந்தைகள் என்று வகைப்படுத்துகிறது.
# இந்தியாவில் குழந்தைத் தொழிலாளர்கள்

## கைதின் போது கடைப்பிடிக்க வேண்டிய முக்கிய அம்சங்கள்

இந்தியாவில் 18 வயதுக்கு உட்பட்ட சிறார்கள் பலாத்காரம், கொலை போன்ற குற்றங்களில் ஈடுபடும் பட்சத்தில் அவர்களை 3 ஆண்டுகள் கூர்நோக்கு இல்லத்தில் கண்காணிப்பில் வைக்கவேண்டும், அதாவது 3 ஆண்டுகள் தண்டனை என்று இருந்தது. ஆனால் டெல்லியில் நிர்பயா என்ற மருத்துவ மாணவி கற்பழித்துக் கொலை செய்யப்பட்ட வழக்கின் மூலம் இந்த சட்டத்தை திருத்தம் செய்யவேண்டிய கட்டாயம் ஏற்பட்டது.  
அதோடு அவர்களைக் கைது செய்யும் போது காவலர்கள் கடைப்பிடிக்கவேண்டிய முக்கிய அம்சம்பற்றி டெல்லி இந்திய உச்ச நீதிமன்றம் ஒரு சட்டத்தைப் பிறப்பித்துள்ளது. அதன்படி சிறாரைக் கைது செய்யும்போது சிறையில் அடைக்கக்கூடாது, கையில் விலங்கிட்டு அழைத்துச் செல்லக்கூடாது, காவல் நிலைய அறையிலோ, சிறையின் அறையிலோ அடைக்கக்கூடாது, தாமதமின்றி குழந்தை நல அலுவலரிடம் ஒப்படைக்க வேண்டும், விசாரணை நடத்த நன்னடத்தை அதிகாரியிடம் தகவல் கொடுக்கவேண்டும், மேலும் சிறாரின் தந்தை அல்லது பாதுகாவலரிடம் உடனே தெரிவிக்க வேன்டும் என்பன இந்த ஷரத்தில் சுட்டிக்காட்டப்பட்டுள்ளது.